**Ανάθεση 2ης Εργασίας (Ομαδική)**

**Θέμα εργασίας:**

Με αφορμή την Παγκόσμια Ημέρα Εθελοντισμού στις 5 Δεκεμβρίου, καλείστε ανά ομάδες να σχεδιάσετε ένα online μάθημα στο eclass, το οποίο θα εκπονηθεί από τις άλλες ομάδες, αλλά και από προπτυχιακούς φοιτητές του τμήματος.

Οι εκπαιδευτές έχουν χωρίσει τυχαία τους φοιτητές σε 3 ομάδες. Η κάθε ομάδα θα αναλάβει τη δημιουργία μαθήματος που σχετίζεται με τον εθελοντισμό σε ένα συγκεκριμένο τομέα, όπως φαίνεται παρακάτω:

|  |  |  |  |
| --- | --- | --- | --- |
| Ομάδες | Ονόματα | Σκοπός εθελοντισμού | Θέμα μαθήματος |
| 1η Ομάδα | ..... | Περιβαλλοντική ανάπτυξη | Προστασία του φυσικού περιβάλλοντος |
| 2η Ομάδα | ...... | Πολιτιστική ανάπτυξη | Προστασία πολιτιστικής κληρονομιάς |
| 3η Ομάδα | ...... | Κοινωνική ανάπτυξη | Στήριξη των αδύναμων κοινωνικά ομάδων |

Το μαθησιακό περιβάλλον που θα χρησιμοποιηθεί είναι το Open eclass <https://demo.openeclass.org/>

Το μάθημα απευθύνεται σε φοιτητές της Τριτοβάθμιας Εκπαίδευσης, αλλά και σε όποιον θελήσει να το εκπονήσει.

Μετά το τέλος του σχεδιασμού σας, το μάθημα αυτό θα παρουσιαστεί στην Διαδικτυακή Ημερίδα Εθελοντισμού που θα πραγματοποιηθεί στις 19 Δεκεμβρίου, μπροστά σε φοιτητές, γονείς και εκπαιδευτικούς. Στόχος είναι η ευαισθητοποίηση της κοινής γνώμης σε θέματα εθελοντικών δράσεων και η ανάδειξη των ψηφιακών μέσων ως μέσα διάδοσης του εθελοντισμού.

Προσπαθήστε να είστε όσο πιο δημιουργικοί γίνεται, χρησιμοποιώντας web 2.0 εργαλεία και εργαλεία από το μενού της πλατφόρμας.

Η χρήση ψηφιακών μέσων μπορεί να αναδείξει τη συνεισφορά του εθελοντισμού και να ενημερώσει τους πολίτες για την αξία και τη σημασία της.

**Αξιολόγηση**

Η αξιολόγηση του μαθήματος θα γίνει από τους εκπαιδευτές με κριτήρια:

1. Την οργάνωση και δομή του προγράμματος
2. Τον προσδιορισμό των μαθησιακών στόχων
3. Την χρήση web 2.0 εργαλείων και εργαλείων της πλατφόρμας
4. Την παρουσίαση του σχεδιασμού σας στην Ημερίδα Εθελοντισμού

**Σημαντικές Ημερομηνίες**

1. **Ημερομηνία παράδοσης εργασίας:** 17 Δεκεμβρίου 11:00 πμ.
2. **Στο 12ο Μάθημα** μας στις 17 Δεκεμβρίου 18:00 μμ. θα γίνει προκαταρκτική παρουσίαση του σχεδιασμού μαθήματος και από τις 3 ομάδες. Θα ακολουθήσει αυτοαξιολόγηση και ετεροαξιολόγηση, και θα δοθούν οι τελικές διορθώσεις.
3. **Η τελική παρουσίαση** θα γίνει στις 19 Δεκεμβρίου στην Ημερίδα Εθελοντισμού.